Referat fra Oppdrettermøte 2022 (digitalt)

Tilstede fra avlsrådet: Trine Senderud, Miriam Øzger, Nina H. og Silje Paulsen

Saker:

1. Informasjon fra avlsrådet og årsrapport. Denne er lagt ut tidligere til gjennomlesning og blir derfor ikke gjennomgått. Det fremkommer ikke kommentarer til årsrapporten.
2. Status Helseundersøkelse: Frode Lingås er godt i gang med ny helseundersøkelse til klubben. Det er kjørt gjennom noen testversjoner og den ser bra ut så langt. Planen er at den settes i gang fra september. Avlsrådet oppfordrer oppdrettere til å få sine valpekjøpere til å fylle ut når den tid kommer. Dette blir hovedoppgaven for avlsrådet til neste år. Resultatet danner blant annet grunnlaget for neste RAS.
3. Nyresvikt: diagnoser/prosedyrer. Miriam orienterer om kontakt med Frode Lingås. Det er plan om å ta blodprøver og svaberundersøkelser fra eldre hunder, i tillegg biopsiprøve av hunder i 5-6 års alder som ikke dør av nyrerelaterte tilstander. Det er ikke gunstig med prøve fra fryste hunder så avlsrådet må orienteres i forkant for å rekke å få prøver før dette. Avlsrådet henter inn pris på prøvetaking fordi det varierer veldig i pris. Frode Lingås bruker ikke i så stor grad betegnelsen PNP, men heller nyresvikt. Det kommer spørsmål om hvordan en bruker betegnelsene akutt og kronisk nyresvikt. Avlsrådet konsulterer ofte Frode i hvert enkelt tilfelle og det må tas biopsi for å være sikker da nyrene har stor reservekapasitet og en kronisk svikt trenger ikke oppdages før den blir akutt.
4. Det blir møte mellom de nordiske dalmatinerklubber sine avlsråd på Tånga Hed i juli. Avlsrådet stiller på dette møtet og har litt innspill til agenda på møtet.
5. Eventuelt: Henvendelse fra den nederlandske dalmatinerklubb med tilbud om å få tilgang om database mot betaling. Avlsrådet lar det være opp til hver enkelt om de vil ha tilgang.
6. Oppdrettergruppen på facebook: Det er ønskelig at det som skrives på gruppen ikke deles uten at den som har skrevet det gir sitt samtykke.
7. Innkommet sak fra K.D drøftes. Det forekommer omtale av oppdrettere som er negativ og som ikke samsvarer med virkeligheten, dette gjøres av de samme menneskene. Klubben trenger alle oppdretterne som er. Det er viktig at oppdrettere støtter hverandre.